Tore Dybå

Tore Dybå (født 31. juli 1961) er en norsk informatiker og forsker. 

Siden 2003 har han vært sjefsforsker ved SINTEF IKT i Trondheim. Dybå er sivilingeniør i datateknikk og telematikk fra Norges tekniske høgskole (NTH) i 1987. Han er også doktor ingeniør (dr. ing.) i datateknikk og informasjonsvitenskap fra Norges teknisk-naturvitenskapelige universitet (NTNU) i 2001. Dybå arbeidet som systemutvikler og konsulent i Norge og Saudi-Arabia fra 1987 til 1994, før han begynte hos SINTEF. Han hadde en bistilling ved Simula Research Laboratory fra 2002 til 2009, og fra 2010 til 2015 var han professor II ved Institutt for informatikk ved Universitetet i Oslo (UiO).  

Tidsskriftet Journal of Systems and Software kåret Dybå både til verdens mest produktive og verdens mest siterte forsker innenfor smidig systemutvikling for perioden 2001-2012. I 2014 ble han, sammen med Magne Jørgensen og Barbara Kitchenham, tildelt prisen «Impact Paper Award» fra Association for Computing Machinery (ACM) for artikkelen «Evidence-based Software Engineering». 

Dybå har hovedsakelig arbeidet med sosio-tekniske aspekter ved systemutvikling og hvordan utvikling av store IT-prosjekter kan forbedres. Han har også, sammen med Jørgensen og Kitchenham, lansert en metodikk for systematisk gjennomgang av empiriske erfaringer i utviklingen av IT-prosjekter, såkalt «evidensbasert systemutvikling».

 Bibliografi 
 T. Dybå, T. Dingsøyr and N.B. Moe. Agile Project Management, in G. Ruhe and C. Wohlin (Eds.) Software Project Management in a Changing World, Berlin: Springer Verlag, pp. 277-300, 2014.
 T. Dybå and T. Dingsøyr. Empirical Studies of Agile Software Development: A Systematic Review, Information and Software Technology, 50(9-10): 833-859, 2008.
 D. I. K. Sjøberg, T. Dybå and M. Jørgensen. The Future of Empirical Methods in Software Engineering Research, Future of Software Engineering (FOSE 2007), IEEE-CS Press, pp. 358-378, 2007.
 E. Arisholm, H.E. Gallis, T. Dybå and D.I.K. Sjøberg. Evaluating Pair Programming with Respect to System Complexity and Programmer Expertise, IEEE Transactions on Software Engineering 33(2):65-86, 2007.
 T. Dybå. An Empirical Investigation of the Key Factors for Success in Software Process Improvement, IEEE Transactions on Software Engineering, 31(5): 410-424, 2005.
 B. Kitchenham, T. Dybå and M. Jørgensen. Evidence-based Software Engineering, International Conference on Software Engineering (ICSE 2004), IEEE Computer Society, pp. 273–281, 2004.

 Referanser 

 Eksterne lenker 
 Publikasjoner og siteringer av Tore Dybå i Google Scholar  
 Publikasjoner av Tore Dybå i DBLP
 Intervju med Tore Dybå  - Brukerstyrt Innovasjonsarena (BIA), Forskningsrådet

Kategori:Norske informatikere
Kategori:Fødsler i 1961